У Вікіпедыі ёсць артыкулы пра іншых асоб з прозвішчам Агееў.

**Алякса́ндр Ві́ктаравіч Аге́еў** (нар. 31 студзеня 1952, в. Трылесіна, Горацкі раён (цяпер — Дрыбінскі раён), Магілёўская вобласць) — беларускі дзяржаўны дзеяч, былы міністр энергетыкі Рэспублікі Беларусь (2004—2006).

Біяграфія
---------

Нарадзіўся 31 студзеня 1952 года ў в. Трылесіна Горацкага раёна Магілёўскай вобласці Беларускай ССР.

У 1971 годзе скончыў Магілёўскі політэхнічны тэхнікум, у 1979 — Беларускую сельскагаспадарчую акадэмію па спецыяльнасці «інжынер-механік».

З 1971 года працаваў тэхнікам-механікам Аршанскага гархарчгандлю.

У 1971—1973 — служба ў Савецкай арміі.

У 1979—1981 — старшы інжынер-кантралёр станцыі тэхнічнага абслугоўвання, намеснік кіраўніка Бялыніцкай райсельгастэхнікі Магілёўскага вобласці.

У 1981—1992 — інструктар аргаддзела Бялыніцкага РК КПБ, старшыня райсельгасхіміі, намеснік старшыні Бялыніцкага аграпрамысловага аб'яднання, намеснік начальніка ўпраўлення сельскай гаспадаркі і харчавання Бялыніцкага райвыканкама.

З 1992 — старшыня Бялыніцкага райвыканкама.

27 красавіка 2000 года ўказам Прэзідэнта прызначаны памочнікам Прэзідэнта — галоўным інспектарам па Брэсцкай вобласці.

6 жніўня 2004 года ўказам Прэзідэнта № 384 прызначаны Міністрам энергетыкі Рэспублікі Беларусь.

5 мая 2006 года ў сувязі з пераходам на іншую працу быў вызвалены з пасады міністра.

16 мая 2006 года быў прызначаны намеснікам Старшыні Камітэта дзяржаўнага кантролю Рэспублікі Беларусь, а 23 кастрычніка 2012 года быў адпраўлены ў адстаўку.

Выбарчая дзейнасць
------------------

У 1991—1994 — дэпутат Бялыніцкага раённага Савета.

У 1992—1994 — дэпутат Магілёўскага абласнога Савета.

З 1996 года — член Савета рэспублікі Нацыянальнага сходу Рэспублікі Беларусь, намеснік старшыні Пастаяннай камісіі па рэгіянальнай палітыцы.

Асабістае жыццё
---------------

У Аляксандра Агеева ёсць катэдж ў элітным мінскім раёне Дразды, дзе жывуць у асноўным прадстаўнікі ўлады і людзі блізка звязаныя з Аляксандрам Лукашэнкам.

Зноскі
------

1. 1 2 3  Кто есть кто в Республике Беларусь — Białystok: Podlaski Instytut Wydawniczy, 2000. — С. 9. — 313 с. — ISBN 978-83-913780-0-7<a href='https://wikidata.org/wiki/Track:Q14266181'></a><a href='https://wikidata.org/wiki/Track:Q761'></a><a href='https://wikidata.org/wiki/Track:Q14265955'></a>
2. ↑  Указ Прэзідэнта Рэспублікі Беларусь ад 6 жніўня 2004 № 384 «Аб прызначэнні А. В. Агеева Міністрам энергетыкі Рэспублікі Беларусь» (руск.)
3. ↑  Указ Прэзідэнта Рэспублікі Беларусь ад 5 мая 2006 г. № 288 «Аб вызваленні ад пасад некаторых членаў Урада Рэспублікі Беларусь» (руск.)
4. ↑  Указ Прэзідэнта Рэспублікі Беларусь ад 16 мая 2006 г. № 326 «Аб прызначэнні А. В. Агеева намеснікам Старшыні Камітэта дзяржаўнага кантролю Рэспублікі Беларусь» (руск.)
5. ↑  Указ Прэзідэнта Рэспублікі Беларусь ад 23 кастрычніка 2012 г. № 486 «Аб вызваленні ад пасады А. В. Агеева» (руск.)
6. ↑

Спасылкі
--------

* Старонка на праекце Прэс Дасье Архівавана 4 сакавіка 2016. (руск.)

| ⛭Міністры энергетыкі Рэспублікі Беларусь |
| --- |
|  | 
* Валянцін Герасімаў (1992—1994), (1994—1997)
* Уладзімір Сямашка (2001—2003)
* Аляксандр Агееў (2004—2006)
* Аляксандр Азярэц (2006—2013)
* Уладзімір Патупчык (2013—2018)
* Віктар Каранкевіч (з 2018)

 |

|  |  |
| --- | --- |
| ⚙️   Слоўнікі і энцыклапедыі | OpenSanctions |